
Na temelju članka 12. Odluke o javnim priznanjima Općine Bednja („Službeni vjesnik Varaždinske županije“ broj 06/10) i članka 1. Odluke o raspisivanju javnog poziva radi predlaganja kandidata za dodjelu javnih priznanja („Službeni vjesnik Varaždinske županije“, broj 14/19), Povjerenstvo za dodjelu javnih priznanja objavljuje 

JAVNI POZIV
radi predlaganja kandidata za dodjelu javnih priznanja 
Općine Bednja u 2019. godini 

I.

      Priznanja Općine Bednja su javne pohvale za iznimna dostignuća i doprinos od osobitog značaja za razvitak i ugled Općine, a poglavito za uspjehe u unapređivanju gospodarstva, znanosti, kulture, prosvjete, športa, skrbi i zaštite prirodnog okoliša, te drugih javnih djelatnosti kao i poticanje aktivnosti koje su navedenome usmjerene.

      Javna se priznanja mogu dodjeljivati mještanima Općine Bednja i drugim osobama,  udrugama,  drugim lokalnim zajednicama, ustanovama, poduzećima  i drugim pravnim osobama, te vjerskim zajednicama za istaknute uspjehe u radu i djelovanju kojima osobito pridonose razvoju i boljitku Općine Bednja ili pojedinih njegovih djelatnosti.

      Javna priznanja mogu se dodjeljivati i državljanima drugih zemalja, prijateljskim gradovima, međunarodnim organizacijama, nevladinim organizacijama i organizacijama drugih država ili njihovim tijelima, ustanovama, te udrugama. 

II.

Javna priznanja Općine Bednja jesu:

1. Počasni građanin Općine Bednja
2. Priznanje za životno djelo
3. Plaketa  Općine Bednja
4. Zahvalnica Općine Bednja

III. 

   Prijedlog za proglašenje počasnog građanina i dodjelu  priznanja za životno djelo mogu dati:

· vijećnik Općinskog vijeća
· radna tijela Općinskog vijeća
· načelnik Općine Bednja
· Povjerenstvo za dodjelu priznanja

     Prijedlog za dodjelu  Plakete i Zahvalnice Općine Bednja  mogu dati:

· građanin
·  načelnik Općine Bednja
· poduzeća i druge pravne osobe
· tijela lokalne samouprave
· ustanove
· udruge građana

IV.

 Prijedlog mora sadržavati:

· podatke o podnositelju prijedloga,
· životopis, odnosno osnovne podatke o pravnoj osobi i njenom poslovanju, te iscrpno obrazloženje zasluga zbog kojih se predlaže za dodjelu javnog priznanja;
· odgovarajuću dokumentaciju (objavljene radove, analize, prikaze, kritike stručnog i drugog tiska, natjecateljski rezultati i sl.) 
       
Na zahtjev Povjerenstva podnositelj prijedloga dužan je naknadno dostaviti i druge dopunske podatke i dokumentaciju.
     
Povjerenstvo može i bez posebnog prijedloga drugih subjekata utvrditi prijedlog za dodjelu  javnog priznanja. 

  Prijedlozi za dodjelu priznanja dostavljaju se Povjerenstvu najkasnije do 1. travnja  2019. g. na 
  adresu: Općina Bednja., Trg sv. Marije 26, 42253 Bednja (s naznakom «javna priznanja»).

